Afskærmede boliger, demenskoordinator og pårørendesgrupper, det er nogle af de initiativer, plejecenter Strandgården i Strandby har taget i deres pleje af demente borgere. Frederikshavn Kommune prøver hele tiden at udvikle tilbuddene til glæde for de demente borgere, personalet og ikke mindst de pårørende. De mange erfaringer, Frederikshavn Kommune har gjort i arbejdet med demente, får de den 9. marts lov til at dele med Sundheds- og ældreministeren Sophie Løhde, der arbejder på en ny national demensplan. - Vi er glade for at dele vores erfaringer med ministeren. Frederikshavn Kommunes input går overordnet ud på, at der skal være lighed i sundhed. Demensramte bør få samme tilbud om for eksempel genoptræning som andre patientgrupper. Og personalet bør have særlige kompetencer på demensområdet, siger borgmester Birgit S. Hansen fra Frederikshavn Kommune til Kanal Frederikshavn.

Referat:
Plejecenter Strandgården i Strandby har taget mange initiativer i sin pleje af demente, derfor kommer Sundhedsminister Sophie Løhde forbi for at få inspiration til en ny national demensplan.